დიდი ორმო

„დიდი ორმო“ (აფრ. Groot Gat;, ინგლ. Big Hole; ან ინგლ. Kimberley Mine) — დიდი ზომის ღია კარიერი სამხრეთ აფრიკის რესპუბლიკაში, ქალაქ კიმბერლისთან. მიჩნეულია როგორც ხელით გამომუშავებული უდიდესი ჩაღრმავება — ყოფილი ალმასის მაღარო. პირველად აქ ალმასები იპოვეს ქალაქ კოლესბერგთან, ფერმის ტერიტორიაზე. 1871-1914 წლებში 50 000 მაღაროელმა წერაქვითა და ნიჩბებით ღრმა ორმო გათხარეს, რის შედეგადაც გამოვლინდა 2,720 კგ ალმასი. დიდი ორმოს ზედაპირის ფართობი უდრის 17 ჰა-ს, პერიმეტრი 1,6 კმ-ია, ხოლო სიგანე 463 მ. ორმო ამოთხარეს 240 მ სიღრმეზე, შემდეგ ნაწილობრივ ამოავსეს ცარიელი ქანებით 215 მ-მდე. მოგვიანებით კიდევ 40 მ წყალმა დაიკავა, დანარჩენი 175 მ მოჩანს. გამომუშავების პროცესში ამოღებულ იქნა 22,5 მლნ. ტ. გრუნტი. მინერალის მოპოვება 1866-1914 წლებში მიმდინარეობდა. სასარგებლო წიაღისეულის მოპოვების დასრულებასთან ერთად „დიდი ორმო“ გახდა მომნახველების (კიმბერლისთან ერთად) საინტერესო ადგილი. მიმდინარეობს მცდელობები „დიდი ორმოს“ მსოფლიო მემკვიდრეობის სიაში შეყვანასთან დაკავშირებით. რესურსები ინტერნეტში შეგიძლიათ იხილოთ მედიაფაილები თემაზე „დიდი ორმო“ ვიკისაწყობში. ოფიციალური საიტი დაარქივებული 2017-09-21 საიტზე Wayback Machine. (ინგლისური) დიდი ორმო – ინფორმაცია დაარქივებული 2010-01-14 საიტზე Wayback Machine. (ინგლისური) Re-envisioning the Kimberley Mine Museum:De Beers’ Big Hole Project დაარქივებული 2013-10-04 საიტზე Wayback Machine. (ინგლისური) სქოლიო